Kombinácia liekov
Dobrý večer, môžem užiť aflamil100mg proti bolesti keď som pred 5 hodinami užila flector50mg?
Dobrý deň,
Ďakujeme za vašu otázku. Pri súčasnom užívaní liekov Flector Rapid a Aflamil môže nastať zvýšenie nežiadúcich účinkov oboch liečiv, ako napríklad zvýšené riziko gastrointestinálnych vredov a krvácania či poruchy renálnych funkcií. Kombinácii týchto liekov je potrebné sa vyhnúť.
Pri jednorazovom podaní týchto liekov s odstupom aspoň 8 hodín je táto kombinácia v poriadku.
Ak však máte silné bolesti, odporúčam vám užiť liek s účinnou látkou paracetamol (
Paralen
, Panadol,
Dr. Max Paracetamol
,..). Dávkovanie je závislé od hmotnosti osoby. Ak máte viac ako 60 kg, je potrebné užiť 2 tablety (2x500 mg paracetamolu) spolu.
V prípade dlhšie pretrvávajúcich bolestí je potrebné kontaktovať lekára, ktorý nastaví vhodnú liečbu.
Prajem skorú úľavu od ťažkostí.
S pozdravom
Mgr. Tamara Jakúbeková